**Prof.Dr. Kestrin Katro**

**Prof.Dr. Kestrin Katro** është e punësuar me kohë të plotë pranë Fakultetit të Drejtësisë, Universiteti i Tiranës.

Ka një përvojë pune 25 vjeçare si pedagoge dhe studiuese. Pas diplomimit në Drejtësi, në vitin 1994, studimet pasuniversitare dhe ato doktorale lidhen me fushën e së drejtës civile.

Fushat e mësimdhënies dhe ekspertizës kërkimore përfshijnë “Të drejtën e detyrimeve dhe kontratave”, “Të drejtën e bisnesit”, “Të drejtën e falimentimit”.

Ka marrë pjesë në 7 projekte kombëtare.

Ka shërbyer në pozicione drejtuese: 12 vjet zëvendësdekane e Fakultetit të Drejtësisë (2008-2020), 3 mandate si anëtare e Senatit Akademik, që në vitin 2016.

Ka referuar në 25 konferenca shkencore kombëtare dhe ndërkombëtare.

Ka botuar 14 artikuj në revista shkencore kombëtare apo ndërkombëtare, si dhe ka përgatitur 4 cikle leksionesh për studentët e programeve të studimit të integruar, bachelor e master.

Aktualisht është anëtare e Senatit Akademik, drejtuese e Departamentit të së Drejtës Civile në Fakultetin e Drejtësisë, anëtare e Këshillit të Etikës dhe kryetare e Komisionit për dhënien e gradës shkencore “Doktor” në Fakultetin e Drejtësisë.

Që nga viti 2004 është titullare e lëndës “E drejtë e detyrimeve dhe e kontratave”. Nga viti 2001 është titullare e lëndës “E drejtë falimentimi”. Në periudhën 2000-2004 ka qenë titullare e lëndëve “E drejtë bisnesi” dhe “Bazat e së drejtës”, lëndë të zhvilluara në Fakultetin e Ekonomisë.

Ka një përvojë të gjatë në drejtim dhe është njohëse e mirë e kurrikulave, si dhe e legjislacionit për arsimin e lartë. Ka kontribuar edhe në hartimin e disa prej akteve nënligjore të UT-së. Është eksperte e ASCAL-it. Ka qenë anëtare në disa komisione ad-hoc të ngritura në MAS. Merr pjesë në mënyrë të vazhdueshme në tryeza diskutimesh për propozime ligjesh apo reformash.